Քննարկումից արված եզրակացությունները հրապարակվել են փետրվարի 27-ին Եվրախորհրդարանի շենքում կայացած մեկ այլ միջոցառման ժամանակ: Այն կազմակերպված էր Հայ դատի Եվրոպայի հանձնախմբի մասնակցությամբ: «Այս հանդիպման մասին ստահոդ լուրեր են տարածել ադրբեջանական լրատվամիջոցները՝ ասելով, թե ադրբեջանցի մի քանի երիտասարդներ խափանել են միջոցառումը: Նրանք փորձել են Խոջալուի հետ կապված փոքրիկ ցուցանակներ բացել, սակայն դա կանխվել է»,-ասաց Մանոյանը: